Z A P I S N I K
50. sjednice Vijeća Gradske četvrti Novi Zagreb - istok 
održane 25. veljače 2021. u sjedištu Gradske četvrti Novi Zagreb - istok, Zagreb, Ulica svetog Mateja 93, s početkom u 17,00 sati

Nazočni članovi Gradske četvrti Novi Zagreb - istok: Milenko Arapović, Nada Bašić, Maja Baturić (od 17.10), Ratko Bedeković, Renata Bedeković, Igor Bočkaj, Darko Borovac, Teodor Celakoski (od 17.15), Anton Glasnović, Frane Knezović, Nevenka Lasić, Dario Laštre, Vedran Markoš, Mirela Mikić Muha, Željka Novak, Zoran Rotim i Imran Srebreniković.

Nenazočni članovi Gradske četvrti Novi Zagreb – istok: Ljerkica Perešin i Zvonimir Rukavina.

Nazočni iz Gradskog ureda za mjesnu samoupravu: Suzana Ječ – voditeljica Područnog odsjeka Novi Zagreb – istok,  Mateo Peša – viši stručni suradnik i Petra Crnko – stručna referentica.

Sjednicu otvara predsjednik Vijeća Gradske četvrti Novi Zagreb – istok, gospodin Milenko Arapović i pozdravlja sve nazočne. Predsjednik konstatira da je na sjednici nazočna većina članova Vijeća, čime su stečeni uvjeti za raspravu i pravovaljano odlučivanje. Rekao je kako će zapisnik od 49. sjednice biti napravljeni i pripremljeni za verifikaciju na idućoj sjednici.

Predsjednik Vijeća je iznio prijedlog dnevnog reda 50. sjednice Vijeća Gradske četvrti Novi Zagreb – istok te predložio da se dnevni red dopuni točkom „4. Zaključak o smanjenju broja parkirališnih mjesta za taksi službe u Balokovićevoj ulici, donosi se.“ 
Prijedlog predsjednika prihvaćen je većinom glasova. 
Članica Vijeća Gradske četvrti Novi Zagreb – istok Mirela Mikić Muha zatražila je dopunu dnevnog reda točkom „Zaključak – Vijeće Gradske četvrti Novi Zagreb istok podržava zahtjev sugrađana sa adresama na platou u Sv. Mateja 49-67 i 69-85, za hitnom sanacijom.“ Povela se kratka rasprava o navedenom prijedlogu u kojoj su sudjelovali Mirela Mikić Muha, Igor Bočkaj i Milenko Arapović. 

Predsjednik Vijeća podsjetio je da je Vijeće nekoliko puta predlagalo izradu projektne dokumentacije i rekonstrukciju platoa u Ulici sv. Mateja 49-85 kroz rješavanje od strane Gradskog ureda za prostorno uređenje, izgradnju Grada, graditeljstvo, komunalne poslove i uvrštavanjem u Program održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta, obzirom da procijenjena vrijednost realizacije premašuje financijske mogućnosti Vijeća Gradske četvrti.
Prilikom obilaska Gradonačelnika Grada g. Milana Bandića područja Gradske četvrti Novi Zagreb – istok 19. veljače 2021. godine ponovno je aktualiziran ovaj problem, da bi bili izviješteni kako realizacija navedenog prijedloga ovisi o proračunskim mogućnostima Grada Zagreba za tekuću godinu te da će se izvedbi projektne dokumentacije pristupiti nakon realizacije radova na platoima u Dugavama  (Ulica Sv. Mateja 15-47), Središću (Ulica Ivana Šibla) i Travnom (Ulica Božidara Magovca). Također dodaje da je tek krajem 2019. plato prenesen u vlasništvo Grada Zagreba, dok je prethodno bio u vlasništvu suvlasnika zgrade u Ulici sv. Mateja 49-85 koji su do donošenja rješenja bili odgovorni za stanje na samom platou. 

Potom je Milenko Arapović zamolio da se glasa o prijedlozima dopune dnevnog reda koju je predložila Mirela Mikić Muha. Prijedlozi dopune dnevnog reda Mirele Mikić Muhe odbijeni su većinom glasova.

Na izneseni dopunjeni prijedlog dnevnog reda nema prigovora, te je Vijeće većinom glasova usvojilo sljedeći:
DNEVNI RED:

1. Izvješće o radu Vijeća Gradske četvrti Novi Zagreb – istok za 2020., donosi se
2. Program rada Vijeća Gradske četvrti Novi Zagreb – istok za 2021., donosi se
3. Zaključak o davanju mišljenja na Prijedlog odluke o izmjenama Odluke o stipendiji Grada Zagreba za učenike i studente pripadnike romske nacionalne manjine, donosi se
4. Zaključak o smanjenju broja parkirališnih mjesta za taksi službe u Balokovićevoj ulici, donosi se
5. Pitanja, prijedlozi i obavijesti.		
Ad1. Izvješće o radu Vijeća Gradske četvrti Novi Zagreb – istok za 2020., donosi se
Izvjestitelj je Milenko Arapović.
/Maja Baturić pristupila je sjednici u 17,10/
Budući da nema rasprave, Vijeće glasa te većinom glasova donosi sljedeći:

IZVJEŠĆE 
O RADU VIJEĆA GRADSKE ČETVRTI 
NOVI ZAGREB – ISTOK 
za 2020. godinu

1. UVODNE NAPOMENE

           Vijeće Gradske četvrti Novi Zagreb – istok je svoj rad i djelovanje usmjerilo na razvoj mjesne samouprave, a na temelju Statuta Grada Zagreba i Pravila Gradske četvrti Novi Zagreb – istok.
	Osnovna djelovanja bila je usmjerena na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
		Obzirom na to da Gradska četvrt Novi Zagreb – istok sačinjava sedam urbanih i četiri ruralne mjesne samouprave vodilo se računa o zadovoljavanju potreba građana obzirom na prioritete.

1. O RADU VIJEĆA

Koristeći podatke iz tabelarnog dijela izvješća i zapisnika sa sjednica Vijeća Gradske četvrti Novi Zagreb - istok iskazujemo zbirne brojčane pokazatelje o osnovnim oblicima rada Vijeća Gradske četvrti Novi Zagreb - istok.




2. a.    SJEDNICE VIJEĆA

	U 2020. godini ukupno je održano trinaest (13) sjednica Vijeća Gradske četvrti Novi Zagreb – istok. Sve sjednice sazvane su redovnim putem.
	Ukupni broj točaka dnevnog reda na svim sjednicama Vijeća Gradske četvrti Novi Zagreb - istok u 2020. godini je 109, odnosno prosječno 8 točaka dnevnog reda po sjednici Vijeća Gradske četvrti.
	Na samim sjednicama bilo je predloženo ukupno 37 dopunskih točaka, uglavnom iz razloga kasnog prispjeća materijala za koje je bilo potrebno dati mišljenje sukladno članku 86. Statuta Grada Zagreba.
	Ukupno vrijeme trajanja sjednica bilo je 14.40 tijekom čitave godine, odnosno prosječno 1.10 po sjednici.

		Rezultat rada Vijeća na sjednicama je donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Gradske četvrti Novi Zagreb – istok u 2020. godini je sto dvadeset (120).
	Prema nadležnosti, 79 akata bilo je temeljem članka 15. Pravila Gradske četvrti Novi Zagreb – istok, tj. iz samostalne nadležnosti (zaključci vezani uz status članova Vijeća, Financijski plan i njegove izmjene, Plan komunalnih aktivnosti sa rebalansima i slično).
	Manji dio akata, njih 58, donesen je sukladno članku 24. Pravila, odnosno radilo se o davanju mišljenja na akte koje donosi Gradska skupština.
	
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
	Broj prijavljenih za raspravu varirao je ovisno o značaju teme, tako da je u pravilu najveći bio prilikom rasprava koje se tiču specifičnih problema života na ovom području. Međutim, i pojedine Skupštinske točke dnevnog reda izazivale su interes članova, pa je prosječni broj prijavljenih za raspravu po pojedinoj točci dnevnog reda bio 7, dakle više od trećine ukupnog broja članova.

	Od navedenih 109 točaka, 42 su donesene jednoglasno.

	Sjednice su javne, te su im u 5 navrata prisustvovali bilo građani, bilo članovi mjesnih odbora. Na jednoj sjednici prisustvovali su i predstavnici Policijske uprave – VI. Policijske postaje.

2. b.  Radna tijela Vijeća

		Vijeće Gradske četvrti Novi Zagreb - istok osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

	Radna tijela Vijeća Gradske četvrti Novi Zagreb - istok su:
1. Mandatno povjerenstvo – predsjednik i 2 člana Vijeća
1. Radna grupa za izradu plana komunalnih aktivnosti – 7 članova Vijeća
1. Radna grupa za zdravstvo, socijalnu skrb i branitelje – 7 članova Vijeća
1. Radna grupa za promet i prometnu infrastrukturu – 7 članova Vijeća
1. Radna grupa za obrazovanje, sport i rekreaciju te mlade - 7 članova Vijeća

2. c. Predsjednik Vijeća

		Dužnosti predsjednika Vijeća definirane su odredbama Pravila Gradske četvrti Novi Zagreb - istok (članak 21. i 23.) i te odredbe predstavljaju osnovu za prikaz kvantitativnih pokazatelja o aktivnostima predsjednika Vijeća.
		Predsjednik Vijeća saziva sjednicu Vijeća. Vijeće Gradske četvrti odnosno predsjednik Vijeća daje mišljenja nadležnim upravnim tijelima u roku, o pitanjima o kojima su ta tijela dužna zatražiti mišljenje, odnosno koja su važna za Gradsku četvrt. Predsjednik Vijeća izvješćuje Vijeće o pitanjima o kojima ga informiraju  gradonačelnik i gradska upravna tijela.


2. d. Potpredsjednik Vijeća

	Potpredsjednik Vijeća obnaša svoje dužnosti sukladno odredbama Pravila Gradske četvrti Novi Zagreb - istok (članak 22).
	Tijekom godine došlo je do izmjene u sastavu Vijeća, kada je Franu Barbarića zamijenio Darko Borovac. Kako je Frane Barbarić obnašao dužnost potpredsjednika, izabran je novi, Dario Laštre.


2. e. Članovi Vijeća

	Prava i dužnosti članova Vijeća određena su odredbama članka 13. Pravila Gradske četvrti Novi Zagreb - istok.


2. 2. SADRŽAJ RADA VIJEĆA

		Vijeće Gradske četvrti Novi Zagreb – istok donijelo je Program rada, Financijski plan, Plan komunalnih aktivnosti i Program održavanja komunalne infrastrukture.


3.        ZAKLJUČNE OCJENE

	Vijeće Gradske četvrti Novi Zagreb – istok nastojalo je svojim radom doprinijeti razvoju mjesne samouprave, poboljšanju uvjeta življenja na području Gradske četvrti, kao i  sudjelovanju u donošenju akata Grada Zagreba i Gradske skupštine Grada Zagreba.

/Teodor Celakoski pristupio je sjednici u 17,15/
Ad2. Program rada Vijeća Gradske četvrti Novi Zagreb – istok za 2021., donosi se
Izvjestitelj je Milenko Arapović.
Budući da nema rasprave, Vijeće glasa te većinom glasova donosi sljedeći:
P R O G R A M   R A D A
VIJEĆA GRADSKE ČETVRTI
NOVI ZAGREB - ISTOK
za 2021.  godinu

I. UVOD

         	Program rada je u skladu sa sredstvima koja su prema Proračunu Grada Zagreba za 2021. godinu dodijeljena Gradskoj četvrti  u ukupnom iznosu od 52.018.300,00 kuna. Sredstva iz Proračuna jednaka su Financijskom planu Gradske četvrt Novi Zagreb – istok za 2020. godinu. Prema financijskim planu Gradske četvrti Novi Zagreb – istok za 2021. godinu, stavka Održavanje komunalne infrastrukture iznosi 24.722.800,00 kuna, što je isto kao i 2020.  Sredstva za plan komunalnih aktivnosti iznose 12.316.000,00 kuna (bez sredstva kapitalnih donacija neprofitnim organizacijama i sredstava namijenjenih nabavi uredske opreme i namještaja). Sredstva za plan komunalnih aktivnosti rasporedit će se tako da u jednakom omjeru mjesni odbori predlažu utrošak 70% sredstva, a Vijeće gradske četvrti predlaže utrošak 30% sredstva.
         	Zadatak Vijeća je da i dalje usko surađuje s vijećima mjesnih odbora koji predlažu akcije prioritetne i nužne za pojedino područje Gradske četvrti. Time se maksimalno pospješuje učinkovitost svih oblika suradnje sa građanima kao i njihovo sudjelovanje u upravljanju radom Gradske četvrti. Rad Vijeća Gradske četvrti u suradnji s vijećima mjesnih odbora je efikasniji i kvalitetniji, jer olakšava izbor prioritetnih akcija po mjesnim odborima.
	

II. POLAZNE OSNOVE

	            Djelovanje Vijeća Gradske četvrti Novi Zagreb – istok (u nastavku: Vijeće) polazi od sagledavanja stanja, potreba i problema Gradske četvrti:

1. stanje komunalne infrastrukture, potrebe izgradnje, planova razvoja i uređenja naselja, kvalitete komunalnog standarda i kvalitete stanovanja;

1. uključivanje Vijeća u rasprave o prostornom planiranju i Generalnom urbanističkom planu;

1. potrebe sanacije dotrajalih kolnika, nogostupa i parkirališta;

1. uređivanje postojećih parkova i zelenih površina;

1. iniciranje izgradnje prostora za društvene potrebe;

1. uređivanje dječjih igrališta s novom opremom;

1. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa;

1. predlaganje i praćenje mjera i akcija za zaštitu i unapređivanje okoliša;

1. sveobuhvatna i temeljita analiza ukupnog stanja i strukture stanovništva na području gradske četvrti, kao osnovom za osmišljavanje djelovanja Vijeća u pitanjima iz njihove nadležnosti;

1. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Novi Zagreb – istok, podupirati razvoj malog i srednjeg poduzetništva, obrta i zanatstva, razvoj ustanova i športskih objekata.

                Vijeće će također djelovanje u tekućoj godini usmjeriti na daljnjem stvaranju neophodnih, organizacijskih, informacijskih, materijalnih i drugih uvjeta za kvalitetno funkcioniranje Gradske četvrti.

III. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Pravilima Vijeća Gradske četvrti Novi Zagreb – istok, Vijeće u 2021. godini, želi ostvariti sljedeće ciljeve:

            1.   suradnja s mjesnim odborima na području gradske četvrti;

1. opremanje i obnova svih prostora mjesnih samouprava;

1. osigurati sustavno prikupljanje i obradu, te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

1. kontinuirano pratiti ostvarivanje planova izgradnje i obnove komunalnih objekata, te drugih godišnjih planova gradskih upravnih tijela i trgovačkih društava na području Gradske četvrti, predlagati trgovačkim društvima rješavanje akutnih problema (prometnice, parkirališta, parkovi itd);

1. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Gradsku četvrt, davanje mišljenja, te podnošenje inicijativa i prijedloga;

1. poduzimanje aktivnosti za pronalaženje lokacije za sjedište Gradske četvrti Novi Zagreb – istok na području Novog Zagreba.

IV. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2021. godine, raspravljati i donositi odgovarajuće akte, naročito o sljedećim pitanjima;

1. donošenje Financijskog plana za 2021.

1. donošenje Plana komunalnih aktivnosti za 2021.

1. donošenje Programa održavanja komunalne infrastrukture za područje gradske četvrti za 2021.

1. donošenje Godišnjeg izvještaja o izvršenju financijskog plana za 2020.

1. održavanje sjednica radnih grupa za izradu Plana komunalnih aktivnosti, za zdravstvo, socijalnu skrb i branitelje, za promet i prometnu infrastrukturu i za obrazovanje, sport i rekreaciju:

1. informiranje o godišnjim planovima gradskih trgovačkih društava i javnih gradskih ustanova;

1. analiza stanja objekata mjesne samouprave na području Gradske četvrti i utvrđivanje Prijedloga programa izgradnje, sanacije, uređenja i opremanja objekata mjesne samouprave;

1. informiranje o načinu rada Vijeća za 2021. godinu;
                                                              
1. donošenje izvješća o radu za 2020. godinu;

1. suradnja Vijeća sa svim javnim ustanovama, udrugama građana, sportskim, kulturnim, zdravstvenim, humanitarnim i drugim organizacijama sa područja gradske četvrti.



V. TEKUĆA PITANJA

                Vijeće će, osim navedenog, tijekom 2021. godine, raspravljati i o drugim pitanjima koja sukladno Statutu Grada Zagreba, ocijeni značajnim. Ono će također raspravljati i donositi mišljenja o prijedlozima akata, o kojima su gradonačelnik, gradska upravna tijela i trgovačka društva dužni, prije njihova donošenja, zatražiti mišljenje Vijeća ili predsjednika Vijeća sukladno  Statutu Grada Zagreba.

Ad3. Zaključak o davanju mišljenja na Prijedlog odluke o izmjenama Odluke o stipendiji Grada Zagreba za učenike i studente pripadnike romske nacionalne manjine, donosi se
U raspravi sudjeluju: Igor Bočkaj, Ratko Bedeković, Nevenka Lasić, Teodor Celakoski, Frane Knezović, Vedran Markoš, i Milenko Arapović.
Nakon rasprave, članovi Vijeća su glasovali te većinom glasova donijeli


Z A K L J U Č A K
o davanju mišljenja na Prijedlog odluke o izmjenama Odluke o Stipendiji
Grada Zagreba za učenike i studente pripadnike romske nacionalne manjine


1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama Odluke o Stipendiji Grada Zagreba za učenike i studente romske nacionalne manjine.


2. Ovaj će zaključak biti upućen Stručnoj službi gradonačelnika.

Ad4. Zaključak o smanjenju broja parkirališnih mjesta za taksi službe u Balokovićevoj ulici, donosi se
U raspravi sudjeluju: Željka Novak i Milenko Arapović.
Nakon rasprave, članovi Vijeća su glasovali te većinom glasova donijeli

Z A K L J U Č A K
o potrebnom broju parkirališnih mjesta za taksi službu
u Balokovićevoj ulici


1. Vijeće Gradske četvrti Novi Zagreb – istok razmotrilo je pitanje potrebnog broja parkirališnih mjesta za taksi službu u Balokovićevoj ulici.

2. Uvažavajući potrebe lokalnog stanovništva za dodatnim parkirališnim mjestima kao i prethodno mišljenje Vijeća Mjesnog odbora Zapruđe, Vijeće Gradske četvrti Novi Zagreb – istok smatra da je za potrebe taksi službe dovoljno osigurati 5 (pet) mjesta.

3. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet – Sektoru za promet, Gradonačelniku Grada Zagreba i Gradskom uredu za mjesnu samoupravu.


Ad5. Pitanja, prijedlozi i obavijesti
Željka Novak pitala je što je s uređenjem dijela objekta u Ulici sv. Mateja 93 za kojeg se kazalo da će biti stavljen u uporabu Vijeća Mjesnog odbora Dugave i Vijeća Mjesnog odbora Hrelić. Potom je postavila upitala hoće li nova rasvjeta koja se mijenja u Ulici Božidara Magovca (Travno) biti jednako kvalitetna kao i ova postojeća. Upozorili su kako je prethodne godine uređen nogostup na toj dionici, a da se sada radi rasvjete novi asfalt ponovno raskopava.
[bookmark: _GoBack]Milenko Arapović je odgovorio kako od Grada Zagreba još nisu dobiveni prostori na upravljanje. Radovi na rasvjeti se ne rade putem Gradskog ureda za mjesnu samoupravu. Rasvjetna tijela koja se mijenjaju trebala bi osvjetljavati površinu u jednakom opsegu.
Željka Novak rekla je kako prilikom radova na rekonstrukciji u Ulici Božidara Magovca 149-165 nisu upušteni nogostupi što predstavlja problem osobama s invaliditetom koji žive u stambenoj zgradi koja je u blizini.
Mirela Mikić Muha pročitala je svoju izjavu. „Obzirom da sam dobila informaciju da će meni ne sjednici biti uručen dokument, opomena odvjetničkog društva, ja pitam po kojem propisu? Dokumenti se uručuju poštom na kućnu adresu ili radno mjesto. Ukoliko se ovo meni uručuje kao vijećnici molim da uđe u Zapisnik, uručivanje ovog dopisa. Ovakvo postupanje doživljavam kao ozbiljnu prijetnju koja je također kazneno djelo i pokušaj zastrašivanja i onemogućavanja mog rada i javnog djelovanja.“
Voditeljica Suzana Ječ rekla je kako je koverta bila adresirana na Gradsku četvrt Novi Zagreb – istok te je otvorena s ostalom poštom. 
Ratko Bedeković zatražio je da se uputi dopis Ministarstvu gospodarstva i održivog razvoja kojim se traži očitovanje koje su mjere poduzeli zadnjih godinu dana s ciljem uklanjanja neugodnih mirisa na području Mjesnog odbora Jakuševec.
Renata Bedeković pitala je kada će Podružnica Zrinjevac izvršiti sadnju drvoreda u Tišinskoj ulici.
Daljnje rasprave nije bilo, te je Vijeće završilo s radom u 17,30.

Zapisnik vodio:
Mateo Peša

